અમદાવાદના નારણપુરા વિસ્તારમાં રહેતી 35 વર્ષીય પરિણીતાએ શનિવારે મોડી રાતે મહિલા પોલીસ સ્ટેશન ખાતે તેના પતિ વિરૂદ્ધ શારિરીક-માનસિક ત્રાસ અને રૂપિયા 15 લાખ પડાવી લેવાનો આક્ષેપ કરતી ફરિયાદ નોંધાવતા પોલીસે તપાસ શરૂ કરી છે. ફરિયાદી પ્રવિણાબહેન ક્રિશ્ચયન(35) હાલ નારણપુરામાં આવેલા મંગલમૂર્તિ એપાર્ટમેન્ટમાં તેના માતા-પિતા સાથે રહે છે. તેમના લગ્ન વર્ષ 2005માં જોસેફ ક્રિશ્ર્ચયન સાથે થયા હતા. જોસેફ અમદાવાદના મિરઝાપુરમાં રહે છે. પ્રવિણાબેને પોતાની ફરિયાદમાં જણાવ્યું છે કે, લગ્ન બાદ તેમના પતિ જોસેફે બાળકનું પ્લાનિંગ મોડેથી કરવાનું કહેવાનું કહ્યું હતું અને જણાવ્યું હતુ કે હાલ તેમની આર્થિક સ્થિતિ પણ સારી નથી. જેથી તેમને પણ નોકરી કરવાની વાત કરી હતી.